**Výročná správa o činnosti Rady školy za rok 2021**

Rada školy pri Základnej škole v Hanušovciach nad Topľou, svoju činnosť uskutočňovala v súlade s platnými právnymi predpismi a Štatútom rady školy.

V roku 2021 sa uskutočnili všetky plánované zasadnutia. Z dôvodu nepriaznivej pandemickej situácie a z nej vyplývajúcich opatrení v čase od 16. marca 2020 sa 3 zasadnutia rady školy uskutočňovali komunikáciou cez email. Ďalšie dve zasadnutia už boli s priamou účasťou členov rady školy.

Rada školy v rámci svojich kompetencií a oprávnení navrhovala, vyjadrovala a vydávala svoje stanoviská k dôležitým skutočnostiam činnosti školy.

Rada školy v roku 2021 pracovala v tomto zložení:

Zástupcovia delegovaní zriaďovateľom:

1. MVDr. Ján Čurlík

2. Mgr. Ján Hanzo

3. RNDr. Hedviga Rusinková

4. Tkáč Martin

Zástupcovia za pedagogických zamestnancov:

1. Mgr. Anna Makáňová

2. Mgr. Monika Molitorisová

Zástupca nepedagogických zamestnancov:

1. Jana Homová

Zástupcovia rodičov:

1. Elena Hricová - Mgr. Ľuboslava Čebrová

2. Mgr. Slávka Jurková

3. Peter Butala

4. Ing. Kaňuková Zuzana

V priebehu školského roka došlo k zmene v členstve rady školy u zástupcu rady školy za rodičov . K zmene došlo z dôvodu, že pani E. Hricová prestala byť členkou rady školy a v súlade s čl. 5. - Štatútu rady školy sa jej nástupcom stala Mgr. Ľ. Čebrová.

1. Prvé zasadnutie Rady školy sa uskutočnilo v mesiaci apríl elektronickou formou. Členovia boli oboznámení s plánom zasadnutí Rady školy na rok 2021, s výročnou správou o činnosti Rady školy, ktoré odprezentovala Mgr. Monika Molitorisová – predsedkyňa RŠ.

Zároveň boli oboznámení s výsledkami hospodárenia školy za rok 2020, s návrhom rozpočtu školy na rok 2021 a informáciou o výchovno-vzdelávacej činnosti za I. polrok šk. roka 2020/2021, ktoré odprezentovala riaditeľka školy RNDr. Natália Verčimáková.

2. Ďalšie zasadnutie RŠ sa uskutočnilo v mesiaci jún 2021. Toto zasadnutie bolo uskutočnené osobnou účasťou členov rady školy . Na tomto zasadnutí bola prerokovaná - organizácia školského roka 2021/2022 ako aj jeho personálne a materiálno-technické zabezpečenie . Prítomní boli informovaní o úspešnosti prijatia žiakov na ďalšie vzdelávanie a boli tiež prerokované návrhy na počty žiakov do 1.ročníka.

3. V mesiaci august sa konalo mimoriadne zasadnutie RŠ z dôvodu , že bolo potrebné prerokovať nový Školský poriadok a Vnútornú smernicu školy o používaní mobilov a tabletov cez prestávky a počas vyučovania.

4. V mesiaci október 2021 sa uskutočnilo ďalšie plánované zasadnutie rady školy. Hlavným bodom programu bolo prerokovanie Správy o výchovno-vzdelávacej činnosti Základnej školy, Štúrova 341, 094 31 Hanušovce n/T za školský rok 2020/2021 .

Rada školy nemala k správe žiadne výhrady a odporučila správu na schválenie zriaďovateľovi školy. Po prerokovaní mestským zastupiteľstvom , bola správa vrátená na doplnenie niektorých skutočností podľa požiadaviek poslancov mestského zastupiteľstva.

Po doplnení všetkých skutočností správa bola zriaďovateľom schválená bez pripomienok.

O programe a výsledkoch zasadnutí rady školy bola informovaná riaditeľka školy RNDr. Natália Verčimáková , ktorá  podľa požiadaviek členov rady školy informovala radu školy o vyššie uvedených skutočnostiach a činnosti školy.

V tomto roku rada školy nedostala žiaden podnet na riešenie závažných skutočností vzťahujúcich sa k činnosti školy.

Rada školy nemá vlastný majetok, administratívnu činnosť zabezpečovala z vlastných prostriedkov školy.

Výročná správa rady školy za rok 2021 a plán zasadnutí na rok 2022 sa zverejňuje na internetovej stránke Základnej školy v Hanušovciach nad Topľou.

Hodnotiacu správu za rok 2021 vypracovala Mgr. Monika Molitorisová

V Hanušovciach nad Topľou 1.3.2022